Gandia participa en la primera fira virtual de turisme nacional per presentar la destinació a 1.300 agències de viatge
07 juliol 2020

## Gandia participa en la primera fira virtual de turisme nacional per presentar la destinació a 1.300 agències de viatge07 juliol 2020Última actualització: 14 juliol 2025

![](../gestion/img/2.jpeg)  
  

Gandia participa des d'avui i fins dissabte que ve en el certamen virtual que Viatges El Corte Inglés organitza per les més de 1.300 agències de viatge amb què compta a tot Espanya, la I Fira Virtual de Turisme Nacional VECISA 2020 5D. El certamen, totalment virtual, destina els dos primers dies exclusivament als agents de Viatges El Corte Inglés i els dos restants estaran oberts també a públic.

Es tracta d'una fira dirigida eminentment al turisme nacional, el primer mercat que s'està reactivant. Per això des del departament de Turisme s'ha apostat per aquesta iniciativa pionera.

Està previst que la fira funcione amb activitats en directe de 10 a 15 hores durant els quatre dies i funcione la resta del temps, fins a les 24 hores, amb les retransmissions d'aquests continguts gravats a més de tots els vídeos i material promocionals. La fira inclou presentacions, taules rodones i promocions de producte entre altres activitats.

[Twittear](https://twitter.com/share)